બનાવની મળતી માહિતી મુજબ ટંકારા તાલુકાના સાવડી ગામની સીમમાં વાડીની ઓરડીમાં ઘેલાભાઈ વશરામભાઈ ચૌહાણની હત્યા થઇ હોય અને આરોપીઓ લૂંટ ચલાવી નાસી ગયા હોય તેવી ફરિયાદ બાદ મોરબી જીલ્લા પોલીસવડા ડો કરનરાજ વાઘેલા અને ઇન્ચાર્જ ડીવાયએસપી જે એમ આલના માર્ગદર્શન હેઠળ ટંકારા પોલીસ અને એલસીબી તેમજ એસઓજી ટીમે તપાસ ચલાવી હતી જેમાં આરોપી ભૂદર નારસિંગ દીતેલીયાભાઈ તડવી આદિવાસી (ઉ. વ. ૨૭) રહે સાવડી ગામની સીમમાં વાડીમાં અને કાયદાના સંઘર્ષમાં આવેલ કિશોરને ઝડપી લેવાયા છે તેમજ ઝડપાયેલ આરોપી ભૂદર આદિવાસીની સઘન પૂછપરછ કરતા તેને વટાણા વેરી નાખ્યા હતા જેમાં આરોપી ભૂદર અને કાયદાના સંઘર્ષમાં આવેલ કિશોર મૃતક ઘેલાભાઈ ચૌહાણની વાડીએ સાથે દારૂ પીવા ગયા હતા અને દારૂ પીધા બાદ બોલાચાલી થતા ગળું દબાવી હત્યા કરવામાં આવી હતી અને બે મોબાઈલ લઈને આરોપી નાસી ગયા હત જે બંને મોબાઈલ જમીનમાં દાટેલ મળી આવ્યા હતા જે રીકવર કર્યા છે જયારે ૧,૨૫,૦૦૦ ની રોકડ રકમ બનાવસ્થળેથી જ મળી આવ્યા હોવાનું જીલ્લા પોલીસવડાએ જણાવ્યું છે